
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 459 


4 Απριλίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση του οργανισμού του Ιδρύματος με την 
επωνυμία «ΝΙΚΟΛΑΟΣ Γ. ΠΑΠΑΔΗΜΗΤΡΙΟΥ», που 

κυρώθηκε με το από 12.9.1992 π.δ. (593/Β). 1 

Τροποποίηση των διατάξεωντου από 13.10.1988 Προ¬ 
εδρικού Διατάγματος (ΦΕΚ 801 Β') «Έγκριση σύ¬ 
στασης του κοινωφελούς ιδρύματος με την επωνυ¬ 
μία «ΚΟΙΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ ΚΑΙ ΠΟ¬ 
ΛΙΤΙΣΤΙΚΟΥ ΕΡΓΟΥ» και κύρωση του οργανισμού 
αυτού. 2 

ΑΠΟΦΑΣΕΙΣ 

Καθορισμός αποζημίωσης προέδρου, μελών και 
γραμματείας της Επιτροπής Παρακολούθησης και 
Παραλαβής της μελέτης και της πιλοτικής κατα¬ 
σκευής του δικτύου κορμού της Δημόσιας Διοίκη¬ 
σης με την επωνυμία «ΣΥΖΕΥΞΙΣ». 3 

Χαρακτηρισμός ως διατηρητέου μνημείου του κτιρίου 
στο Δημοτικό Διαμέρισμα Βατούσσας Δήμου Ερε- 
σού - Αντίσσης Ν. Λέσβου Ιδιοκτ. Ιωάννη Μαματσή. 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Τροποποίηση του οργανισμού του Ιδρύματος με την επω¬ 
νυμία «ΝΙΚΟΛΑΟΣ Γ. ΠΑΠΑΔΗΜΗΤΡΙΟΥ», που κυρώ¬ 
θηκε με το από 12.9.1992 π.δ. (593/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 110του Αστικού Κώδικα, ως 
και των άρθρων 95 παρ. 1 και 98 παρ. 2 του Α.Ν. 
2039/1939. 

2. Τις αριθ. α) 24839/9-12-1989 και β) 27592/23-7-1991 
πράξεις της συμβολαιογράφου Αθηνών Μαρίας συζ. Νι- 
κολ. Πουλαντζά, με τις οποίες ο Νικόλαος Γεωργ. Παπα- 
δημητρίου σύστησε κοινωφελές ίδρυμα με την επωνυμία 
«ΝΙΚΟΛΑΟΣ Γ. ΠΑΠΑΔΗΜΗΤΡΙΟΥ». 

3. Τις διατάξεις του άρθρου 13 του Οργανισμού του 


Ιδρύματος με την Επωνυμία «ΝΙΚΟΛΑΟΣ Γ. ΠΑΠΑΔΗΜΗ- 
ΤΡΙΟΥ», που κυρώθηκε με το από 12-9-1992 Π.Δ. (593/Β), 
με το οποίο επίσης εγκρίθηκε η σύσταση του Ιδρύματος 
αυτού. 

4. Την αριθ. 1107147/1239/006Α/4-10-1996 (922/Β) κοι¬ 
νή απόφαση του Πρωθυπουργού και του Υπουργού Οικο¬ 
νομικών, με την οποία ανατέθηκαν αρμοδιότητες Υπουρ¬ 
γού Οικονομικών στους Υφυπουργούς Οικονομικών. 

5. Την από 17-6-1997 απόφαση του Διοικητικού Συμ¬ 
βουλίου του Ιδρύματος με την επωνυμία «ΝΙΚΟΛΑΟΣ Γ. 
ΠΑΠΑΔΗΜΗΤΡΙΟΥ». 

6. Την αριθ. 27/14-7-1997 γνωμοδότηση του Συμβουλί¬ 
ου Εθνικών Κληροδοτημάτων. 

7. Την αριθ. 1496/30-10-1997 πράξη της συμβολαιογρά- 
φου Αθηνών Μαρίνας Μιλτ. Ραϊση, με την οποία ο Νικόλα¬ 
ος Γεωργ. Παπαδημητρίου τροποποίησε τις συστατικές 
πράξεις του Ιδρύματος με την επωνυμία «ΝΙΚΟΛΑΟΣ Γ. 
ΠΑΠΑΔΗΜΗΤΡΙΟΥ». 

Με πρόταση των Υπουργών Υγείας & Πρόνοιας, Εθνι¬ 
κής Παιδείας και Θρησκευμάτων και Γεωργίας και του 
Υφυπουργού Οικονομικών, αποφασίζουμε: 

Άρθρο μόνο 

Εγκρίνουμε την τροποποίηση των διατάξεων των άρ¬ 
θρων 10 και 11 παρ. 2 του οργανισμού του Ιδρύματος με 
την επωνυμία «ΝΙΚΟΛΑΟΣ Γ. ΠΑΠΑΔΗΜΗΤΡΙΟΥ» σύμφω¬ 
να με την από 17-6-1997 απόφαση του Διοικητικού Συμ¬ 
βουλίου του Ιδρύματος αυτού και την αριθ. 1496/30-1 Ο¬ 
Ι 997 πράξη της συμβολαιογράφου Αθηνών Μαρίνας 
Μιλτ. Ραϊση, οι οποίες κατόπιν αυτού διαμορφώνονται ως 
εξής: 

Άρθρο 10 

Επιλογή και ανακήρυξη υποτρόφων 

1. Δικαίωμα υποτροφίας και κάθε είδους βράβευσης και 
παροχής του ιδρύματος έχουν αριστούχοι μαθητές της 
τελευταίας τάξης Λυκείου των Νήσων Λέσβου, Άνδρου, 
Σπετσών και Υδρας που εισήχθησαν σε ανώτερο ή ανώ¬ 
τατο εκπαιδευτικό ίδρυμα και συγκεκριμένα μέχρι δέκα 
μαθητές από τη Νήσο Λέσβο μέχρι δύο μαθητές από την 
Νήσο Άνδρο, μέχρι δύο μαθητές από την Νήσο Σπέτσες 
και ένας μαθητής από την Νήσο Υδρα. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 

Α.Ν. 2039/1939 και του από 18.8.1941 Καν. Δ/τος (ΦΕΚ 
286/Α/23.8.1941). 

3. Βασικό κριτήριο επιλογής των υποτρόφων θα είναι ο 
βαθμός του απολυτηρίου του Λυκείου και σε περίπτωση 
ισοβαθμίας, (εάν ο αριθμός των αριστούχων είναι μεγα¬ 
λύτερος από αυτούς που αναφέρονται στην παράγραφο 
1 του άρθρου 10 του Οργανισμού), ο βαθμός (μόρια) που 
έτυχαν στις πανελλήνιες εισαγωγικές εξετάσεις διαιρού¬ 
μενος δια του αριθμού των μαθημάτων στα οποία διαγω- 
νίσθηκαν, εφ’ όσον βεβαίως ισχύει το σύστημα των πα¬ 
νελληνίων εισαγωγικών εξετάσεων. Εάν τούτο καταργη- 
θεί, σε περίπτωση ισοβαθμίας του βαθμού του 
απολυτηρίου του Λυκείου, θα ισχύει ο βαθμός που έτυχε 
ο υποψήφιος στην Β'τάξη Λυκείου. 

Οι υποψήφιοι υποβάλλουν στο Διοικητικό Συμβούλιο 
του ιδρύματος, μέσα σε τακτή προθεσμία, τα απαραίτητα 
δικαιολογητικά που ορίζονται στη σχετική προκήρυξη, τα 
οποία ελέγχονται απ’ αυτό που επιλέγει και τους υποτρό¬ 
φους του ιδρύματος. 

Οι υποψήφιοι των οποίων οι αιτήσεις έγιναν κατ’ αρχήν 
δεκτές από το Διοικητικό Συμβούλιο του ιδρύματος, κα¬ 
λούνται απ’ αυτό εφόσον κριθεί αναγκαίο, να δώσουν συ¬ 
νέντευξη ενώπιον του ή της οριζόμενης προς τούτο απ’ 
αυτό ειδικής Επιτροπής, η οποία και υποβάλλει τα πορί- 
σματά της στο Διοικητικό Συμβούλιο του ιδρύματος που 
αποφασίζει σχετικά. 

Άρθρο 11 

Χορήγηση υποτροφιών 

2. Οι υποτροφίες καταβάλλονται στους υποτρόφους 
από το Διοικητικό Συμβούλιο του ιδρύματος σε βάρος της 
οικείας πίστωσης του προϋπολογισμού του με βάση τα πι¬ 
στοποιητικά των οικείων σχολών για την τακτική και ευδό¬ 
κιμη φοίτησή τους. 

Ως ευδόκιμη φοίτηση θεωρείται η επιτυχία των υποτρό¬ 
φων στα 4/5τουλάχιστοντου αριθμού των μαθημάτων κά¬ 
θε εξεταστικής περιόδου με μέσο όρο βαθμολογίας στα 
μαθήματα αυτά «άριστα». 

Στους Υπουργούς Υγείας και Πρόνοιας, Εθνικής Παι¬ 
δείας και Θρησκευμάτων και Γεωργίας και τον Υφυπουρ¬ 
γό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 3 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΓΕΩΡΓΙΑΣ ΥΓΕΙΑΣ & ΠΡΟΝΟΙΑΣ 

ΓΕΩΡΓΙΟΣ ΑΝΩΜΕΡΙΤΗΣ ΛΑΜΠΡΟΣ ΠΑΠΑΔΗΜΑΣ 
-♦- 

( 2 ) 

Τροποποίηση των διατάξεων του από 13.10.1988 Προε¬ 
δρικού Διατάγματος (ΦΕΚδΟΙΒ') «Έγκριση σύστασης 
του κοινωφελούς ιδρύματος με την επωνυμία «ΚΟΙ¬ 
ΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ ΚΑΙ ΠΟΛΙΤΙΣΤΙΚΟΥ 
ΕΡΓΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 6890/4.11.1987 πράξη του συμβολαιογρά¬ 


φου Αθηνών Ανδρέα Δημ. Διαμαντή, όπως τροποποιήθη¬ 
κε και συμπληρώθηκε με την αριθ. 7080/23.5.1988 πράξη 
του ίδιου συμβολαιογράφου, με την οποία ο Ευάγγελος 
Μιχαήλ Στασινόπουλος σύστησε κοινωφελές ίδρυμα με 
την επωνυμία «ΚΟΙΝΩΦΕΛΕΣ ΙΔΡΥΜΑ ΚΟΙΝΩΝΙΚΟΥ ΚΑΙ 
ΠΟΛΙΤΙΣΤΙΚΟΥ ΕΡΓΟΥ» και με έδρα την Αθήνα. 

2. Το από 13.10.1988 Π.Δ. με το οποίο εγκρίθηκεη σύ¬ 
σταση του κοινωφελούς Ιδρύματος Κοινωνικού & Πολιτι¬ 
στικού Έργου και κυρώθηκε ο Οργανισμός αυτού. (ΦΕΚ 
801Β/1988). 

3. Τις διατάξεις των άρθρων: α) 95 και 98 του Α.Ν. 
2039/39, β) 101 και119του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 

4. Την 1107147/1239/0006Α/4.10.96 απόφαση του Πρω- 
θυπουργού και του Υπουργού Οικονομικών αναφορικά με 
την ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών. 

5. Τις από 14.2.2000 και 28.2.2000 γνωμοδοτήσεις του 
Συμβουλίου Εθνικών Κληροδοτημάτων. 

Με πρόταση των Υπουργών Οικονομικών και Πολιτι¬ 
σμού, αποφασίζουμε: 

Άρθρο Μόνο 

Εγκρίνουμε την τροποποίηση των διατάξεων των άρ¬ 
θρων 4 και 5 του Οργανισμού του Κοινωφελούς Ιδρύμα¬ 
τος με την επωνυμία «ΚΟΙΝΩΦΕΛΕΣ ΙΔΡΥΜΑ ΚΟΙΝΩΝΙ¬ 
ΚΟΥ ΚΑΙ ΠΟΛΙΤΙΣΤΙΚΟΥ ΕΡΓΟΥ» σύμφωνα με πρόταση 
του Διοικητού αυτού, όπως παρακάτω: 

Άρθρο 4 
Διοίκηση 

1. Το Ίδρυμα διοικείται από τον ιδρυτή Ευάγγελο Μι¬ 
χαήλ Στασινόπουλο ισοβίως. 

2. Ο Διοικητής - ιδρυτής μεταβιβάζει τη διοίκηση του 
ιδρύματος σε Διοικητικό Συμβούλιο αποτελούμενο από 
τρία μέλη, τον Πρόεδρο, τον Αντιπρόεδρο και τον Γραμ- 
ματέα - Ταμία του ιδρύματος. 

Πρόεδρος: 

Ιωάννης Β. Φικιώρης 

Αντιπρόεδρος: 

Χρήστος - Εμμανουήλ Γ. Δημητρακόπουλος 

Γραμματέας - Ταμίας: 

Αγγελική Παπαδοπούλου 

3. Η θητεία του Διοικητικού Συμβουλίου είναι ετήσια και 
ανανεώνεται αυτοδικαίως εφόσον αυτό δεν ανακληθεί 
από τον Διοικητή. 

Η ανάκληση του Διοικητικού Συμβουλίου γίνεται με 
πράξη του Διοικητή, η οποία καταχωρίζεται στο τηρούμε¬ 
νο βιβλίο αποφάσεών του και σχετική τροποποίηση του 
Οργανισμού. 

4. Οι αποφάσεις του Διοικητικού Συμβουλίου λαμβάνο- 
νται με ομοφωνία των μελώντου. 

5. Για όλες τις αποφάσεις που λαμβάνονται από το Διοι¬ 
κητικό Συμβούλιο τηρούνται λεπτομερή πρακτικά τα 
οποία υπογράφονται από αυτό. 

6. Σε περίπτωση έκπτωσης, ανικανότητας ή θανάτου 
του Διοικητή, χωρίς να έχει ορίσει αντικαταστάτη του, η 
κενή θέση συμπληρώνεται σύμφωνα με τις διατάξεις του 
άρθρου 99 του Α.Ν. 2039/39. 

Αν για τους αυτούς τους λόγους κενωθεί θέση μέλους 
του Διοικητικού Συμβουλίου, ο Διοικητής ορίζει το νέο μέ¬ 
λος με πράξη του, η οποία καταχωρίζεται στο τηρούμενο 
βιβλίο αποφάσεών του, εφαρμοζομένων κατά τα λοιπά 
των διατάξεων του άρθρου 99 του Α.Ν. 2039/39. 

7. Ο Διοικητής και το Διοικητικό Συμβούλιο προσφέ¬ 
ρουν τις υπηρεσίες τους στο ίδρυμα χωρίς αμοιβή. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού και για κάθε ενέργεια που σχε¬ 
τίζεται με την εκπλήρωση των σκοπώντου, πάντοτε όμως 
σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγ¬ 
μάτων που εκδόθηκαν ή θα εκδοθούν σε εκτέλεση του Νό¬ 
μου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο του ιδρύματος ειδικότερα: 

α) Καταρτίζει και υποβάλει κάθε χρόνο για έγκριση στην 

αρμόδια από τον νόμο Αρχή (Υπουργό Οικονομικών ή 
Κτηματική Υπηρεσία) τον προϋπολογισμό και απολογι¬ 
σμό του ιδρύματος, σύμφωνα με τις διατάξεις των άρ¬ 
θρων 101 και 102 του Α. Ν. 2039/39 και του από 20.12.1939 
Β.Δ/τος (ΦΕΚ552/Α/1939). 

Μαζί με τον απολογισμό καταρτίζει και υποβάλλει και 
τονγενικό ισολογισμότου ενεργητικού και παθητικού του 
ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη και καλή λειτουργία των υπηρεσιών του ιδρύμα¬ 
τος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αποφασίζει τους κατά περίπτωση σκοπούς του ιδρύ¬ 
ματος και προγραμματίζει την προτεραιότητα των στό¬ 
χων αυτού, κατά την ελεύθερη κρίση του, εφόσον έχουν 
εξασφαλισθεί οι απαιτούμενοι προς τούτο πόροι. 

στ) Φυλάττειτα έγγραφα, τα βιβλία και τη σφραγίδα του 
ιδρύματος και ευθύνεται για την καταστροφή ή των απώ¬ 
λεια τούτων. 

ζ) Φροντίζει για την διεκπεραίωση της αλληλογραφίας 
του ιδρύματος. 

η) Αλληλογραφεί με τις αρχές και υπογράφει όλα τα έγ¬ 
γραφα του ιδρύματος. 

θ) Ασκεί εποπτεία και έλεγχο στο προσωπικό του ιδρύ¬ 
ματος. 

ι) Εκπροσωπεί το ίδρυμα στα Δικαστήρια, στις Αρχές 
καθώς και στις σχέσεις του με κάθε τρίτο, αυτοπροσώ¬ 
πως ή με πληρεξούσιό του, ειδικά προς τούτο εξουσιοδο¬ 
τημένο κατά περίπτωση. 

ια) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

ιβ) Καταθέτει τα έσοδα του ιδρύματος, σεένααπόταπι- 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή 


εκτάκτων και επειγουσών δαπανών του ιδρύματος, το 
ύψους του οποίου καθορίζεται με απόφασή του, η οποία 
εκδίδεται στην αρχή κάθε έτους. 

ιγ) Εκδίδει και εκτελεί τα εντάλματα πληρωμής για κάθε 
δαπάνη που προβλέπεται στον εγκριμένο προϋπολογι¬ 
σμό». 

Στην Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 3 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ Ε. ΠΑΠΑΖΩΗ 

-♦- 

Α ΠΟΦΑΣΕΙ Σ 

Αριθ. 2/25886/0022 (3) 

Καθορισμός αποζημίωσης προέδρου, μελών και γραμμα¬ 
τείας της Επιτροπής Παρακολούθησης και Παραλα¬ 
βής της μελέτης και της πιλοτικής κατασκευής του δι¬ 
κτύου κορμού της Δημόσιας Διοίκησης με την επωνυ¬ 
μία «ΣΥΖΕΥΞΙΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

β) του άρθρου 40 του Ν. 849/1978, όπως τροποποιήθη¬ 
κε με το άρθρο 3 του Ν. 2129/1993 «Αύξηση συντάξεων 
και άλλες διατάξεις». 

γ) της παρ.3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) του άρθρου 27του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997. 

ε) του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) του Π.Δ. 400/1995 (ΦΕΚ226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την υπ’ αρ. ΔΙΔΚ/Φ.38/2/3138/4.2.2000 απόφαση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ορισμός μελών Επιτροπής Παρακολούθησης 
και Παραλαβής της μελέτης για το έργο ΣΥΖΕΥΞΙΣ». 

3. Την υπ’ αρ. 2/80345/0004/8.11.1999 κοινή Υπουργική 
απόφαση (ΦΕΚ 2040/Β/19.11.1999) «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού, ύψους 6.120.000 δρχ. (έξι εκατομμυρίων 
εκατόν είκοσι χιλιάδων δραχμών) για κάθε ένα από τα έτη 
2000 και 2001, που θα καλυφθεί από τις πιστώσεις του 
Φ.07-150 ΚΑΕ0515, αποφασίζουμε: 

1. Καθορίζουμε, κατά παρέκκλιση των διατάξεωντου Ν. 
2470/1997, αποζημίωση κατά μήνα, για τον Πρόεδρο, τα 
μέλη και τη γραμματεία της Επιτροπής Παρακολούθησης 
και Παραλαβής της μελέτης και της πιλοτικής κατασκευ¬ 
ής του δικτύου κορμού της Δημόσιας Διοίκησης, με την 
επωνυμία ΣΥΖΕΥΞΙΣ, ως ακολούθως: 

Πρόεδρος: 80.000 δρχ. 

Μέλος: 65.000 δρχ. 

Μέλος γραμματείας: 40.000 δρχ. 

2. Η ανωτέρω αποζημίωση καταβάλλεται στους δικαι¬ 
ούχους εις ολόκληρον, υπό την προϋπόθεση ότι μετείχαν 
σετουλάχιστοντέσσερις (4) συνεδριάσεις το μήνα. Σε πε¬ 
ρίπτωση που μετείχαν σε λιγότερες των τεσσάρων συνε¬ 
δριάσεις η αποζημίωση μειώνεται στο τέταρτο. 

3. Η ισχύς της παρούσας αρχίζει από 1.1.2000 και λήγει 
την 31.12.2001. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 3 Απριλίου 2000 
Οι Γ ενικοί Γ ραμματείς 

Δημόσιας Δημοσιονομικής Πολιτικής 

Διοίκησης Υπ. ΕΣ.Δ.Δ.Α. Υπ. Οικονομικών 

ΠΑΝΑΓΙΩΤΗΣ ΒΑΣΙΛΕΙΟΥ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. ΥΠΠΟ/ΔΙΛΑΠ/Γ/897/17226 (4) 

Χαρακτηρισμός ως διατηρητέου μνημείου του κτιρίου 
στο Δημοτικό Διαμέρισμα Βατούσσας Δήμου Ερεσού 
- Αντίσσης Ν. Λέσβου Ιδιοκτ. Ιωάννη Μαματσή. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/85 «Περί Κυβέρνησης και 
Κυβερνητικών Οργάνων», που δημοσιεύθηκε στο ΦΕΚ 
137/Α/26-7-85». 


β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ61/Α/13-4-92). 

ε) Του Ν.Δ. 941/77 «Περί Οργανισμού του ΥΠ Π Ε». 

ζ) Το Π.Δ. 161/26-4-84 (ΦΕΚ 54/Α/30-4-84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21-11-97 (ΦΕΚ 1080/ΤΒ/ 
5-12-97) με την οποία τροποποιείται η παρ 8 του άρθρου 
6 της ΥΑ ΥΠΠΟ/ΓΝΟΣ/49095/30-10-91 (ΦΕΚ 987/ΤΒ/28- 
11-91) «Μεταβίβαση αρμοδιοτήτων Υπουργού και δικαιώ¬ 
ματος υπογραφής “Με εντολή Υπουργού” στους Γεν. 
Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 9/16-3-2000, αποφα¬ 
σίζουμε: 

Χαρακτηρίζουμε ως διατηρητέο μνημείο, σύμφωνα με 
το άρθρο 1 παρ. 1 του Ν. 2039 «Περί Κύρωσης της Σύμ¬ 
βασης για την προστασία της αρχιτεκτονικής κληρονο¬ 
μιάς της Ευρώπης (ΦΕΚ 61/Α/13-4-92), το κτίριο στο Δη¬ 
μοτικό Διαμέρισμα Βατούσσας Δήμου Ερεσού - Αντίσσης 
Ν. Λέσβου, ιδιοκτησίας Ιωάννη Μαματσή, διότι αποτελεί 
κτιριακό σύνολο με αξιόλογα μορφολογικά και αρχιτε¬ 
κτονικά στοιχεία και είναι αναπόσπαστα συνδεδεμένο με 
τον παραδοσιακό οικισμό της Βατούσσας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Μαρτίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




